“Kry hare op jou tande” – Jaco Jacobs gesels oor sy vuurdoop en gee raad aan aspirantskrywers | LAPA Uitgewers
“Kry hare op jou tande” – Jaco Jacobs gesels oor sy vuurdoop en gee raad aan aspirantskrywers
by LAPA Uitgewers on Jun 19th, 2015 Tweet
“Verhaal haal nie die paal.”
Só het een van vele afkeurbriewe aan Jaco Jacobs gelui voordat hy uiteindelik ‘n bekroonde kinder- en jeugboekskrywer geword het.
Jacobs het onlangs met Ruan Bruwer gesels oor die kronkelpad wat hy moes loop voordat hy ‘n volwaardige skrywer geword het. Hy vertel hoe hy op hoërskool kortverhale geskryf het en aan tydskrifte gestuur het, en hoe hy keer op keer teleurstellings beleef het.
Die skrywer het egter nie tou opgegooi nie, en in sy matriekjaar wen hy die ATKV-skryfkompetisie en kry hy die geleentheid om die jaarlikse herfsskool by te woon onder die leiding van François Bloemhof. Hier het hy vele lesse geleer wat hy vandag aan aspirantskrywers kan oordra.
Lees die artikel vir Jacobs se skryfwenke:
“Doen marknavorsing oor die waarvoor jy graag wil skryf. Gaan lees hulle. Daar is gewoonlik ’n patroon. Kontak die verhaleredakteur en vind uit wat die vereistes is.
“Wat jou storie betref, toets altyd of daar ’n sterk storielyn is – en kry hare op jou tande,” is sy raad.
Dié gewilde rubriekskrywer se wenke vir voornemende rubriekskrywers is om die mark dop te hou. “Tydskrifte en koerante bied soms aan lede van die publiek die geleentheid om rubriekbydraes voor te lê. Of begin jou eie blog wat jou dissipline leer en ook om op ’n sekere teikenmark te fokus,” het hy opgemerk
Volledige artikel: Bloem Nuus
Kom leer skryf by Fanie Viljoen, Christien Neser en Hans du Plessis by die ATKV-Kinderboekskryfskool
Professor Fungus en die Breindrein-eksperiment deur Jaco Jacobs
Tags: Afrikaans, Aktiwiteitsboek, Amfibieë, ATKV, ATKV Skryfkompetisie, ATKV-Skryfskool, Bloem Nuus, Children, Fanie Viljoen, Fiction, Francois Bloemhof, Haarkapper, Hoezit 3: Die wonderwêreld van reptiele en amfibieë, Hoezit!, Hoezit-reeks, Jaco Jacobs, Kinderboeke, Kinders, Kinderstories, Kinderverhale, LAPA Uitgewers, My ouma is 'n film-ster, Nature, Natuur, Non-fiction, Professor Fungus, Professor Fungus en die Breindrein-eksperiment, Professor Fungus en die jelliemonsters van Mars, Reeks, Reptiele, Ruan Bruwer, Sjampoe, South Africa, Suzie se superdoeper-sjampoe, Zackie Mostert, Zackie Mostert en die baie beroemde hond
« Ontsluit ’n wêreld van leesplesier met Speeltydstories en Slaaptydstories
’n Doodgewone outjie laat die boelies les opsê in Die avonture van Superseun deur Claire Freedman »